open-index/open-wikipedia-markdown huggingface dataset:
Federico Sturzenegger

**Federico Adolfo Sturzenegger** er en argentinsk økonom, som fra desember 2015 til juni 2018 var sentralbanksjef i Argentinas sentralbank (BCRA). 

Han har doktorgrad (Ph.D) i samfunnsøkonomi fra Massachusetts Institute of Technology, og er professor ved Torcuato di Tella University i Buenos Aires. Han har også sittet i nasjonalforsamlingen (deputertkammeret), der han representerte partiet Propuesta Republicana (PRO). 

Han har både argentinsk og italiensk statsborgerskap. 

## Utdanning og yrkeskarriere
Sturzegger studerte økonomi ved Universidad Nacional de La Plata, der han gikk ut i 1987, og han tok en doktorgrad (Ph.D) ved Massachusetts Institute of Technology, som han fullførte i 1991. 

Fra 1991 til 1994 var han assisterende professor ved University of California, Los Angeles. Han flyttet tilbake til Argentina i 1995, da han ble sjeføkonom i oljeselskapet Yacimientos Petrolíferos Fiscales. Denne stillingen hadde han fram til 1998, da han ble dekanus ved Universidad Torcuato Di Tella. Han avbrøt sin akademiske karriere i 2001, og jobbet fra 2001 til 2002 med Argentinas økonomiske politikk, som *Secretary of Economic Policy*. 

Fra 2005 til 2007 var han gjesteprofessor ved John F. Kennedy School of Government ved Harvard University. Han ble kåret til Young Global Leader ved Verdens økonomiske forum i Davos i 2005. Buenos Aires' ordfører Mauricio Macri ba i 2008 Sturzenegger om å bli *president* i Banco Ciudad de Buenos Aires, noe han takket ja til. Han fikk snudd driften av banken fra underskudd til overskudd, og denne omstillingen ble det også lagd et case av i Harvard Business School. Banken gikk med underskudd på over 80 millioner argentinske pesos i andre halvdel av 2007, men gikk i 2013 med et overskudd på over 1300 millioner pesos. 

I 2013 forlot han Banco Ciudad, og ble medlem av Deputertkammeret i Argentinas nasjonalkongress. Han tiltrådte som sentralbanksjef 10. desember 2015, og 16. desember opphevet sentralbanken forbudet mot handel med utenlandsk valuta. 

I tillegg til disse stillingene har han gjennom sin yrkeskarriere vært rådgiver for en rekke institusjoner, som Ukrainas nasjonalbank, Den sveitsiske nasjonalbanken, Den internasjonale oppgjørsbanken, FNs utviklingsprogram, Bank of England, Verdensbanken, Det internasjonale pengefondet og Den interamerikanske utviklingsbanken. 

Han trakk seg fra stillingen i juni 2018, og Luis Caputo overtok da som sentralbanksjef.

## Referanser


## Eksterne lenker
* Presentasjon hos sentralbanken
* CV hos Universidad Torcuato di Tella
Demurrage

**Demurrage**, eller **overliggetid** som det oversettes med på norsk, er i henhold til Lov om sjøfarten (sjøloven), den tid skipet etter liggetidens utløp må ligge for å bli lastet, med mindre lengden av overliggetiden er fastsatt ved avtale. Overliggetiden beregnes i løpende dager og timer fra liggetidens utløp. Det motsatte av demurrage er despatch hvor laste eller losseprosessen tar kortere tid enn den avtalte liggetiden. Dersom det oppstår overliggetid kan bortfrakter tilkjennes erstatning som følge av tap av frakteinntekter.
August Hansen

**August Hansen** (født 10. januar 1842 i Fredrikshald, død 29. april 1915 samme sted) var en norsk jurist, ordfører i Fredrikshald og stortingsrepresentant fra Høyre. Han var sønn av Martin Hansen.

Etter å ha blitt cand. jur. i 1864, arbeidet han som sorenskriverfullmektig i Idd og Marker. Senere var han overrettssakfører i Fredrikshald.

Hansen var ordfører i Fredrikshald fra 1890 og var ordfører da han døde i 1915. 

Han var suppleant for Fredrikshald til Stortinget i  1886–1888, 1889–1891 og 1892–1894 samt 1. representant for samme krets 1895–1897 og
1901–1903. I siste periode som suppleant - 1892–1894 - møtte han for Nils Anker fra 13. juni 1893 og i 1894.

Hansen var innehaver av St. Olavs Orden.

## Referanser




## Eksterne lenker
*
Orchestra of the Eighteenth Century

**Orchestra of the Eighteenth Century** (nederlandsk: *Orkest van de Achttiende Eeuw*) er et nederlandsk orkester som har spesialisert seg på historisk oppføringspraksis.

Orkesteret ble grunnlagt i 1981 av blokkfløytisten Frans Brüggen og fiolinisten Lucy van Dael.

Orkesteret består av rundt 60 musikere av ulik nasjonalitet, alle spesialister på historiske instrumenter. I størrelse og inndeling avspeiler orkesteret forbilder som var vanlige i Wien, London og Paris i århundreskiftet mellom 1700- og 1800.

Spesialiseringsområder er verk av Joseph Haydn, Wolfgang Amadeus Mozart, Ludwig van Beethoven, Johann Sebastian Bach, Jean-Philippe Rameau og deres samtidige, men framfører også verk av f.eks. Frédéric Chopin og Felix Mendelssohn Bartholdy. 

## Referanser


## Eksterne lenker
* 
* 
*  Kai Luehrs-Kaiser: Frans Brüggen ✝ Der lässige Quertreiber der Barockmusik, *[[Die Welt]]* 14. august 2014
*  Intervju med Frans Brüggen om orkesterarbeid
Kanskje en gentleman (film fra 1935)

***Kanskje en gentleman*** (originaltittel: **) er en svensk filmkomedie fra 1935, i regi av Ragnar Arvedson og nordmannen Tancred Ibsen. Manuset ble skrevet av Theodor Berthels, *Berco* (Berndt Carlberg) og Ulla Kåge. Som litterært forelegg hadde de George Bernard Shaws skuespill *[[Pygmalion (skuespill av George Bernard Shaw)|Pygmalion]]* (1913). Hovedrollen spilles av Adolf Jahr.

Skuespillet har vært forelegg til Anthony Asquiths og Leslie Howards britiske film *Pygmalion* i 1938 og musikalen *[[My Fair Lady]]*, som ble filmatisert i USA av George Cukor i 1964. I 1950 kom en svensk nyinnspilling med *[[Kanskje en gentleman (film fra 1950)|samme tittel]]* (1950). Også den svenske filmen *[[Skaff meg en greve]]* (1959) har skuespillet som forelegg.

Filmen ble svært populær i Sverige og Danmark.

## Rolleliste
*Adolf Jahr – Gustaf «Gurra» Lind, havnearbeider
*Carl Barcklind – direktør Hugo Berner
*Olga Andersson – Sofia Berner, hans kone
*Brita Appelgren – Vera Berner, deres datter
*Frank Sundström – Erik Berner, deres sønn
*Ivar Kåge – Olof Mellgren, lege, venn av familien Berner
*Einar Axelsson – baron Lejonsvan
*Maj Törnblad – Brita Olsson, kontordame på Berners kontor
*Margit Andelius – frøken Höst, kontorsjef hos Berner
*Aino Taube – Lisa, Berners hushjelp
*Ragnar Widestedt – privatdetektiven
*Axel Högel – verkstedsinnehaveren, Guras kamerat
*Torsten Winge – Rosenblom, frisør
*Sture Baude – Persson, pantelåner
*Ernst Brunman – havnearbeider ved Stadsgården / mann på ølbulen

## Referanser


## Eksterne lenker
*
Lancia Artena

**Lancia Artena** (1931–36 og 1940–42) er en familiebil fra italienske Lancia.  Den ble lansert samtidig med den luksuriøse V8-motoriserte Lancia Astura som erstatning for Lancia Lambda og laget i 5 567 eksemplarer over fire serier.

I likhet med Astura kommer navnet av en gammel by, her Artena i Lazio der volskere holdt til i århundrene før Jesus ble født.

Serie I hadde smalvinklet (19 grader) V4 på 55 hk og kom med 4 eller 6 seter, eller som ferdig understell levert til karosseribyggere som Battista Farina og Carrozzeria Touring.  Serie III fikk skråsatt grill i front og understell som *corto* (3 m) eller *lungo* (3.2 m). Serie IV kom under den andre verdenskrig og hadde nytt chassis hvorpå man bygde militære kjøretøy som **Ministeriale** (limousin for offiserer), **Militare** (stabsbiler), ambulanser og slikt.

Lancia Artena Cabriolet 1931.jpg | 1931, serie I, svensk *falso cabriolet* av *Carrozzeria Brianza*, Milano
Lancia_Artena_Berlina_1930.jpg | Berlina
Old_dark_blue_Lancia_Artena_Serie_III_police_car_photo-1.JPG | 1933, serie III politibil
Lancia_Artena_III_Serie_(1934)_(4640639990).jpg | 1934, serie III


## Referanser
Theme (Det bysantinske rike)

**Theme**, eller **themata**, (gresk: *θέμα*; flertall: *θέματα*, *thema*) var de fremste administrative enhet fra 600-tallet i det bysantinske rike (Østromerriket). Inndelingen ble etablert på midten av 600-tallet i ettertiden av den slaviske invasjon på Balkan og muslimske erobringer i deler av det bysantinske rike. De erstattet det tidligere provinsielle systemet av romerske provinser etablert av  Diokletianus og Konstantin den store. De første themer ble opprettet fra den østromerske hærens kamperinger, og deres navn tilsvarte  de militære enhetene som hadde eksistert i disse områdene. Themesystemet nådde sin høydepunkt på 800- og 900-tallet da eldre themer ble delt opp og erobringer av nye områder resulterte i opprettelsen av nye. Det opprinnelige themesystemet gikk gjennom betydelige endringer på 1000- og 1100-tallet, men begrepet forble i bruk som provinsiell og finansiell avgrensning helt til Østromerrikets slutt.

## Opprinnelse
Opprinnelsen og den eldste vesen for themer har vært hyppig diskutert blant forskere. Selv betegnelsen *thema* er av usikker etymologi, men de fleste forskere følger Konstantin VII Porphyrogennetos (900-tallet) som nedtegnet at det hadde sin opprinnelse fra greske *thesis*, «plassering». Dato for deres opprettelse er også usikker. For det meste av 1900-tallet tilskrev forskere etablering av themer til keiser Herakleios (styrte 610–641) i løpet av slutten av krigen mot Sasanideriket. Den fremste blant de som fremmet dette var Georg Ostrogorsky som baserte det på et utdrag fra krøniken til Theophanes bekjenneren som omtalte ankomsten av Herakleios «i landene til themene» for året 622. I henhold til Ostrogorsky viste dette at «prosessen med å etablere tropper (themer) i særskilte områder av Anatolia hadde allerede begynt på denne tiden.» Andre historikere har imidlertid hatt innvendinger og  forskning har datert opprettelsen til senere, til perioden fra 640- til 660-tallet, under Konstans II (styrte 641–668). Det har videre blitt vist at, motstridende til Ostrogorskys oppfatning, at begrepet ble etablert fra utgangspunktet som distrikt, veldefinerte regioner hvor en *[[Strategos|stratēgos]]*, general, hadde både militær og sivil autoritet, og kun sent på 600- eller tidlig på 700-tallet ble begrepet overført til distriktene hvor troppene hadde tilholdssted.

Knyttet til spørsmålet om kronologi er også utstedelsen av en tilsvarende sosial og militær endring. Det tradisjonelle synet, fremmet av Ostrogorsky, hevder at etableringen av themer betydde også opprettelsen av en ny form for hær. I hans syn hvor den gamle hæren var meget avhengig av utenlandske leiesoldater, var den nye bysantinske hæren basert på innfødte bondesoldater som levde på statsleide militære eiendommer. Nyere forskninger hevder at formasjonen av themer ikke utgjorde noe radikalt brudd med fortiden, men isteden utgjorde en logisk utvidelse av tidligere trender fra 500-tallet, og at dens direkte virkninger på samfunnet var minimale. 

## Referanser
Cascade Brewery

**Cascade Brewery** er Australias eldste bryggeri, og et av de eldste selskapene i landet. Bryggeriet ligger i South Hobart på Tasmania, og ble grunnlagt i 1842.

Bryggeriet er eid av Carlton & United Breweries, som er en del av SABMiller-gruppen.

;Produkter
*Cascade Pale Ale, pale ale, 5% ABV
*Cascade Premim Lager, lager, 4,5% ABV
*Cascade Bright Ale, pale ale, 4,2% ABV
*Cascade Blonde, amerikansk hveteøl, 4,8% ABV
*Cascade Stout, Stout, 5,8% ABV

## Referanser


## Eksterne lenker
*
Lucifer (maleri)

**Lucifer** (bulgarsk: **Луцифер**) er et maleri fra 1890 av den tyske maleren Franz von Stuck. 

Bildet forestiller en naken, sittende mann i mørke omgivelser med en liten lyskile fra oven. Øynene er fiksert på seeren, hodet hviler i hans venstre hånd. Høyre arm berører en del av vingen. 

## Proveniens
Maleriet ble kjøpt av den bulgarske prins Ferdinand I i 1891 da han besøkte kunstnerens atelier i München. Den 25. desember 1930 donerte kong Boris III av Bulgaria bildet til Nasjonalmuseet i Sofia, mens det i 1948 overgikk til Nasjonalgalleriet samme sted.

## Referanser
Bjørn Erevik

**Bjørn Kristian Erevik** (født 20. januar 1972 i Asker) er en norsk tidligere ishockeyspiller og -trener, som nå er ekspertkommentator på TV 2 og Nordic Business Manager for Ikano Bank.

## Karriere
### Spiller
Erevik vant kretslagturnering med Akershus tidlig på 80-tallet. Som juniorspiller tok han NM-sølv med  i 1991.

### Trener
Erevik var assistenttrener for Morten Sethereng og Norges U18-landslag under U18-VM i ishockey 2002. Samme år tok han NM-gull som assistenttrener for  under NM i ishockey 2002.

## Referanser


## Eksterne lenker
* 
*
Kodeboken

***The Code Book: The Science of Secrecy from Ancient Egypt to Quantum Cryptography*** (norsk: *kodeboken: vitenskapen om hemmelighold fra antikkens Egypt til kvantumskryptografi*) er en bok av Simon Singh som handler om kryptografines historie. Boken kom ut på engelsk i 1999.

I boka står det blant annet om Vieté-chiffer, Enigma-krypteringen, RSA-kryptering og framtidens Kvantekryptografi. 

## Referanser
Floden Jerma ved byen Tran

**Floden Jerma ved byen Tran** (bulgarsk: **Река Ерма край Трън**) er et maleri fra omkring 1910 av den bulgarske kunstner Nikola Petrov. 

Bildet forestiller et landskap med floden Erma i nærheten av landsbyen Tram. Ved bredden forrest i bildet ses en liten flokk hvite gjess, på den andre siden av vannet noen trær. 

Maleriet ble kjøpt på en utstilling i 1913 av Det Nasjonale Kunstmuseum i Sofia.

## Referanser
Stein Helge Glad Nordahl

**Stein Helge Glad Nordahl** (født 1959) er en norsk lege, privatpraktiserende spesialist i otorhinolaryngologi og hode- hals- kirurgi. Han arbeider ved privathospitalet Fana medisinske senter og Haukeland universitetssykehus.

Han er i avtalepraksis med tidligere Hordaland Fylkeskommune, nå HelseVest og har vært det siden tidlig på 90-tallet. Han er ansvarlig for øre nese hals kirurgisk seksjonen ved Privathospitalet, Fana Medisinske Senter på Paradis. Han har også fra 1999 vært medisinsk direktør ved senteret.  Han har kirurgisk erfaring fra universitetssykehus, sentralsykehus og privatklinikker. 

Han har også jobbet ved to forskjellige generell kirurgiske avdelinger i Norge. Han har mange år operert rundt 1000 pasienter i året både på Haukeland universitetssykehus og som overlege og ved Fana Medisinske Senter som avtalespesialist. Hans spesialområder innen kirurgi er endoskopisk bihulekirurgi, nesekirurgi, laseroperasjoner av mandler og snorkeoperasjoner. Han er også spesialist innen behandling og utredning av svimmelhet.

Nordahl har publisert en rekke nasjonale og internasjonale artikler. Han har holder jevnlig foredrag nasjonalt og internasjonalt og underviser leger som er under spesialisering. I 2003 disputerte han med medisinske doktor grad under temaet Endringer i balanse ved økt- og redusert- omgivelsestrykk ved Universitetet i Bergen. Han har hatt nær tilknytning til de baromedisinske og flymedisinske miljøer i Norge i en årrekke. Nordahl har også vunnet flere nasjonale medisinske stipender og han har veiledet  flerekandidater til doktorgrad ved Universitetet i Bergen. Fra 2014 har han vært professor ved Universitetet i Bergen.

## Publiserte artikler
* Goplen FK, Grønning M, Aasen T, Nordahl SH.: Vestibular effects of diving--a 6-year prospective study. Occup Med (Lond). 2009 Oct 23. på nett
* Wilhelmsen K, Ljunggren AE, Goplen F, Eide GE, Nordahl SH.: Long-term symptoms in dizzy patients examined in a university clinic. BMC Ear Nose Throat Disord. 2009 May 16;9:2. på nett
* Goplen F, Nordahl SHG, Møller P.: Nasjonale retningslinjer for utredning, behandling og oppfølging av pasienter med Menières sykdom, Utgitt 05-2008 av Helsedirektoratet, Avdeling kvalitet og prioritering. på nett
* Goplen FK, Grønning M, Irgens A, Sundal E, Nordahl SHG; Vestibular symptoms and otoneurological findings in retired offshore divers. Aviat Space Environ Med. 2007 Apr;78(4):414-9. på nett
* Goplen FK, Aasen T, Nordahl SHG; Postural control in a simulated saturation dive to 240 msw. Undersea Hyperb Med. 2007 Mar-Apr;34(2):123-30. på nett

## Referanser
Slaget ved Fort Ligonier

**Slaget ved Fort Ligonier** (også kjent som **slaget ved Loyalhanna** eller **slaget ved Loyal Hannon**) var et slag i den franske og indianske krigen. Den 12. oktober 1758, ble franske og indianske styrker fra det nærliggende Fort Duquesne drevet tilbake i et angrep på den britiske utposten Fort Ligonier, som da fremdeles var under oppbygging.

Kommandant for britene var oberst James Burdet. Han hadde plassert ut flere menn for å holde vakt over forsyningene og dyr som beitet i nærheten. Disse ble hardest berørt av angrepet. Lyden av geværskudd nådde fortet og Burdet sendte ut en bataljon som raskt ble drevet tilbake til fortet av franskmennene. Garnisonen var på rundt 2&nbsp;000 mann. Franskmennene og indianerne ble drevet  tilbake av det britiske artilleriet og vente til mørket senket seg før de gjorde et nytt angrep. Franskmennene prøvde å ta en av reduttene, men da lyset kom ble de igjen drevet bort av artilleriet. De tok livet av eller tok med seg om lag 200 hester før de vendte tilbake til Fort Duquesne.

## Kilder

* 
* 
* 
*
Trude Helen Flo

**Trude Helen Flo** (født 1972) er professor i cellebiologi ved NTNU. Hun er nestleder for Senter for molekylær inflammasjonsforskning, et Senter for fremragende forskning opprettet i 2013.

Flo forsker på betennelsesreaksjoner, og relasjonen mellom celler i kroppens medfødte immunforsvar og mikrober, spesielt bakterier som mykobakterier og uropatogene E. coli.

Hun studerer de grunnleggende mekanismene for hvordan mikrober som forårsaker sykdom modifiserer verten til sin egen fordel og hvordan dette igjen påvirker responsen fra immunforsvaret. Hun har et spesielt engasjement for forskning som bidrar til utvikling av nye medisiner og vaksiner mot utbredte og dødelige infeksjonssykdommer som tuberkulose.

Trude Helen Flo fikk tildelt ekstra forskningsmidler fra Norges forskningsråds program Yngre fremragende forskere i 2007 til et prosjekt på egenskapene til det antibakterielle proteinet Lipocalin 2 og hvilken rolle det har ved infeksjon og betennelse.  

## Publikasjoner

## Referanser


## Eksterne lenker
Airbus H225 Super Puma

**Airbus Helicopters H225 Super Puma** er et helikopter produsert av Airbus Helicopters. Det er en videreutvikling av Airbus AS332 Super Puma.

Produsenten var tidligere kjent som Eurocopter, og helikopteret var kjent som EC225 inntil 2015.

Helikopteret kan transportere 24 passasjerer og et mannskap på 3, men ved offshoreflyvning på norsk sokkel opererer man med opptil 19 passasjerer og et mannskap på 2.

## Tekniske fakta
* Besetning: 1&ndash;2
* Passasjerer: 19&ndash;24
* Største lengde: 19,5 m 
* Rotordiameter: 16,2 m
* Skroglengde:  16,79 m
* Vekt (tom): 4&nbsp;538 kg 
* Maksimal takeoffvekt: 11&nbsp;000 kg 
* Motorer: 2 × Turboméca Makila 2A turbinmotorer (1&nbsp;800 kW)
* Maksimal hastighet: 324 km/t
* Maksimal rekkevidde: 1450 km
* Flyhøyde: Opp til 5&nbsp;530 m

## Ulykker
*29. april 2016: LN-OJF fra CHC Helikopter Service styrtet utenfor Bergen. 13 omkom etter at rotoren løsnet fra helikopteret.

## Referanser


## Eksterne lenker
CHC Helicopter

**CHC Helicopter** er et canadisk selskap som tilbyr ulike tjenester med helikopter, herunder passasjertransport, redningstjeneste og mekanisk vedlikehold.

Selskapet har mer enn 230 luftfartøyer og virksomhet i over 20 land. Det har sin historie tilbake til 1987, da en gruppe investorer etablerte Canadian Holding Company.

## Referanser


## Eksterne lenker
* Nettsted
Erpe (Spree)

**Erpe** som også kalles **Neuenhagener Mühlenfließ**, er en sideelv til Spree fra høyre. Elven har sin kilde ved Werneuchen  i Brandenburg og munner ut i Spree ved Köpenick ved . Elven oppsto i siste istid. Erpedalen er natur- og landskapsvernområde. Europeiske vandrevei nr 11 følger Erpedalen.

## Eksterne lenker
* Erpedal turvei
Lancia Aprilia

**Lancia Aprilia**  (1937–1949) er en familiebil fra italienske Lancia laget i om lag 20 000 eksemplar.

Navnet kommer av byen Aprilia i provinsen Lazio, en by som Mussolini hadde grunnlagt 25. april 1936. Bilen ble lansert året efter, samtidig som grunnleggeren Vincenzo Lancia uventet døde. Det ble Lancias siste stolpefrie modell, der det av komforthensyn mangler dørstolpe mellom for- og bakdør.

Serie I (mod. 238, 10 354 eks., 1937–39) kom med 1.3-liters V4 på 47 hk laget i aluminium. Det var uavhengig fjæring rundt om.
Serie II (mod. 438, 9728 eks., 1939–49) fikk 1.5 liter og 48 hk.
**Lussi** var en forlenget (706 eks, 1946–49). I tillegg ble 7 554 chassis solgt til karroseribyggere i Torino og 700 i Frankrike der den ble solgt som **Lancia Ardennes**.

Lancia Motor Club Track Day May 21st 2011DSC 9099 - Flickr - tonylanciabeta.jpg
1939 Lancia Aprilia (4773642255).jpg
Lancia aprilia1.JPG


## Referanser
Nattens mystik

***Nattens mystik*** (originaltittel: *Ins Blinde hinein*) er en tysk stumfilm fra 1914, regissert av norske Bjørn Bjørnson. Den ble produsert av Literaria-Film i Berlin, og med Erna Morena i hovedrollen.

## Handling
Bankier *Granberg* er i pengevansker, og hans hustru er ødsel. Likevel er det henne som ved hjelp av sekretæren redder mannen ved å arrangere et innbrudd og hun får utbetalt assuransesummen for et halsbånd, samtidig som hun gir halsbåndet som erstatning. Sekretæren vil ha henne men blir avvist. Han anklager henne, men bankieren omfavner henne.

## Referanser


## Eksterne lenker
*
Silvana Imam

**Silvana Angelina Imam** (født 1986) er en svensk rapper og skuespiller. Hun debuterte i mai 2013 med albumet *Rekviem* på Playground Music. Siden slapp hun to EP-skiver; *När du ser mig - Se dig* (2014) og *Jag dör för dig* (2015). Imam mottok prisen for årets artist på den svenske prisutdelingen Grammis, i 2015.

## Biografi
Imam ble født i Klaipėda i Litauen som den gang var i Sovjetunionen og vokste opp i Jakobsberg. Hennes mor er født i Samogitia i Litauen og faren i Syria. Ved siden av musikerkarrieren har Imam studert psykologi.  Hun er medlem i hiphopkollektivet RMH. 

I mai 2014 utkom hennes EP *När du ser mig - Se dig*, hvor Adam Tensta og Julia Spada medvirket. Silvana Imam ble i januar 2015 signert på Sebastian Ingrossos plateselskap Refune Records. I april 2015 utkom hennes andre EP, *Jag dör för dig. * Hun har de senere årene mottatt flere svenske priser for årets tekstforfatter, årets homo og har mottatt *Guldmicken* på den svenske P3 Gull for beste live-artist .

Som skuespiller har Imam hatt roller i filmene *[[Dogborn]]* (2022) og *Eksplosjoner i hjertet* (2024). I rollen som Hamlet debuterte på teaterscenen i 2023, i *[[Hamlet]]* på Kulturhuset Stadsteatern i Stockholm.

I 2025 ga hun ut sitt fjerde studioalbum, seks år etter det siste, med påfølgene turné.

## Diskografi

### Studioalbum

### EP

### Singler

## Referanser


## Eksterne lenker
* 
* 
* 
*
Mykobakterier

**Mykobakterier**, også kjent som *Mycobacterium*, er eneste slekt av bakteriefamilien *Mycobacteriaceae*. Mykobakterier kan gi alvorlige infeksjoner hos mennesker og dyr, for eksempel *[[Mycobacterium tuberculosis]]* som forårsaker tuberkulose og *[[Mycobacterium leprae]]* som forårsaker lepra. Mykobakterier er også vanlige hos mennesker og i menneskers omgivelser uten at de gir sykdom.

## Referanser
LibreOffice Writer

**LibreOffice Writer** er et program i kontorprogramvaren LibreOffice, som blir utviklet av The Document Foundation. Programmets oppgave er å utføre tekstbehandling.

Programmets funksjonalitet er sammenlignbar med Microsoft Word, WordPerfect og IBM Lotus Word Pro.

Første versjon var 3.3 og ble lansert 25. januar 2011 som en fork av OpenOffice.org Writer. Siste versjon er 5.1.2 som ble lansert 7. april 2016.

## Referanser


## Eksterne lenker
*
Barbra Streisands filmografi

**Barbra Streisands filmografi** omfatter 19 spillefilmer (per november 2017), i tillegg til hennes medvirkning i fjernsyn og teater.

Barbra Streisand (født 1942) er en amerikansk skuespiller, filmregissør, filmprodusent, manusforfatter, komponist og sangartist. Hun ble nominert til teaterprisen Tony Awards for rollen i *[[I Can Get It for You Wholesale]]* og rollen i *[[Funny Girl (musikal)|Funny Girl]]*. Streisand gjentok den siste rollen i filmdebuten *[[Funny Girl (film)|Funny Girl]]*, og hun vant Oscar for beste kvinnelige hovedrolle for denne rolleskildringen. Deretter spilte hun i filmene *[[Hello, Dolly! (film)|Hello, Dolly!]]* (1969), *[[Uglen og pusekatten]]* (1970), *[[Våre beste år]]* (1973) og *[[En stjerne blir født (1976)|En stjerne blir født]]* (1976).

I 1983 ble hun den første kvinnen til å skrive manuset til, produsere, regissere og selv spille hovedrollen i en stor studiofilm; filmen het *[[Yentl (film)|Yentl]]* og var også hennes regidebut. Den vant en Golden Globe for beste musikal, og Streisand vant en pris for beste regi (den eneste kvinnen per august 2016 med denne prisen). Etter *Yentl* regisserte hun filmene *[[Tidevannets fyrste (film)|Tidevannets fyrste]]* (1991) og *[[Speilets to ansikter]]* (1996). Hun var også filmprodusent for disse filmene, og var *executive producer* for filmselskapet First Artists på *[[Barbra slår seg løs]]* (1972), *[[En stjerne blir født (1976)|En stjerne blir født]]* (1976) og *[[Én midt i trynet]]* (1979). På *Yentl* var hun også manusforfatter.

Hun ble nominert til en Primetime Emmy Award i 1964 for gjesterollen i talkshowet *[[The Judy Garland Show]]*. Streisand har også spilt inn flere TV-spesialer, blant annet *[[My Name Is Barbra (TV-spesial)|My Name Is Barbra]]* (1964), *[[A Happening in Central Park]]* (1968) og *[[Barbra Streisand…and Other Musical Instruments (TV-spesial)|Barbra Streisand…and Other Musical Instruments]]* (1973). Flere av Streisands konsertfilmer ble også sendt på TV, blant annet *[[Barbra Streisand in Concert#TV-spesial|Barbra: The Concert]]* (1994) og *[[Timeless|Timeless: Live in Concert]]* (2000). Gjennom filmselskapet Barwood Films har Streisand produsert en rekke TV-produksjoner, blant annet *[[I stillhetens tjeneste]]* (1995), *[[The Long Island Incident]]* (1998) og *[[Retten til familie]]* (2001).

## Filmer

## Fjernsyn
### TV-spesialer
Denne seksjonen tar for seg Streisands TV-spesialer utover konsertsendingene, som også ble sendt på TV.

### Konsertsendinger

### Gjesteopptredener

## Produsentarbeid
Denne seksjonen tar for seg produsentarbeidet utover filmene hun også spiller i: *[[En stjerne blir født (1976)|En stjerne blir født]]*, *[[Én midt i trynet]]*, *[[Yentl (film)|Yentl]]*, *[[Dere får meg ikke gal]]*, *[[Tidevannets fyrste (film)|Tidevannets fyrste]]*, *[[Speilets to ansikter]]* og *[[The Guilt Trip]]*.

## Teater

## Se også
* Barbra Streisands diskografi
* Liste over utmerkelser og prisnominasjoner tildelt Barbra Streisand

## Referanser


## Litteratur
* 
* 

## Eksterne lenker
* 
*
Gwen Kelly

**Gwen Kelly** (født 28. juli 1922 i Thornleigh, New South Wales, død 19. august 2012 i Armidale) var en australsk forfatter.

Hun studerte engelsk og filosofi ved University of Sydney, med gode karakterer. Hun kombinerte forfatterskapet med læreryrke og husmorgjerning.  Hun utga fem romaner fra 1961 til 1988, novellesamlinga *The Happy People and Others* (1988) og en selvbiografi, *Lifted from Life* (2001). Romanen *Always Afternoon* (1981) skildrer forholdet mellom en australsk kvinne og tysk soldat i fangeleir i New South Wales under første verdenskrig; romanen ble filmet av australsk tv i 1988.

## Referanser
Air Accidents Investigation Branch

**Air Accidents Investigation Branch** (**AAIB**) er et britisk statlig organ som gransker ulykker med sivile luftfartøy. AAIB ble opprettet i 1915 og er underlagt Department for Transport. Hovedkontoret ligger på Farnborough Airport i Hampshire.

## Se også
* Military Aviation Authority
* Marine Accident Investigation Branch
* Rail Accident Investigation Branch

## Referanser


## Eksterne lenker
* Nettsted
Lancia Flavia

**Lancia Flavia** (1961–71) er en familiebil fra italienske Lancia.

Den var utviklet under professore Antonio Fessia (1901–68) som jobbet for Lancia fra 1955 og noen år. Navnet kommer av Via Flavia, en av de gamle romerske veier som Lancia navnga sine modeller med (som Lancia Appia, Lancia Flaminia og Lancia Aurelia).

Serie I (1961–67) startet med **berlina**, en  sedan med 1.5 liters boksermotor på 78 hk. Fra 1962 kom en coupe tegnet av Pininfarina, mens Vignale laget 1 600 eksemplar av en cabriolet fra 1962 til 1967. Fra Zagato kom sportsutgavene (1963–67).  Fra 1963 fantes en 1.8-liters motor.

Serie II kom i 1968 og ga litt annet utseende. Fra 1969 fikk man en 2-liter i det de kalte **Flavia 2000** som 1971–74 bare ble kalt **Lancia 2000** og solgt som coupe og sedan frem til 1974.

1966 Lancia Flavia coupe (6107344881).jpg | 1966 Pininfarina coupe
Lancia Flavia (5723074518).jpg | Serie II berlina
1972 Lancia Flavia 2000 Berlina.jpg | Lancia 2000 berlina fra 1972
Lancia Flavia convertibile (rear) at Lime Rock.jpg | Vignale convertibile
Lancia Flavia Sport Zagato Mfd 1964 1800cc per UK tax office.jpg | Zagato sport
Lancia Flavia Super Sport (18095192871).jpg | Zagato super sport


## Referanser
Billabong

**Billabong** er en australsk betegnelse på en kroksjø, en isolert dam som blir liggende igjen når meanderende elver skifter løp, eller når periodiske elver tørker inn. Billabonger fylles med vann i regntiden og kan tørke helt inn i andre deler av året. En billabong holder imidlertid vann lenger enn andre deler av elveleiet, og var derfor viktige for folk i Australias tørre indre.

I Banjo Patersons populære folkesang «Waltzing Matilda» foregår handlingen ved en billabong.

## Etymologi
Etymologien til ordet *billabong* er omdiskutert. Ordet er mest sannsynlig avledet fra uttrykket *bilabaŋ*, på det innfødte språket wiradjuri, som betyr «ei elv som bare renner etter regn» og som er satt sammen av *bila*, som betyr «elv», og muligens *bong* eller *bung*, som betyr «død». Én kilde hevder imidlertid at uttrykket er av skotsk-gælisk opprinnelse.

## Referanser


## Eksterne lenker
*
Khalilullah Sediq

**Khalilullah Sediq** (født 1949 i provinsen Lowgar) er en afghanistansk økonom, som siden juli 2015 har vært sentralbanksjef i Afghanistans bank. 

Han er gift og har tre barn, og er både afghansk og amerikansk statsborger. Han er etnisk pashtun.

## Utdanning og yrkeskarriere
Han fullførte grunnskolen i Chahar Asyab district utenfor Kabul, og gikk videre på Habibia High school. Han studerte ved samfunnsøkonomisk fakultet ved Universitetet i Kabul, og fikk der en bachelorgrad i makroøkonomi i 1970. 

Etter endt utdanning, i 1971, begynte Sediq å jobbe i sentralbanken, og jobbet i ulike avdelinger fram til 1980. Han ble generaldirektør i avdelingen for utenrikshandel i 1980, og ble generaldirektør i forskningsavdelingen i 1981. Fra 1971 til 1981 jobbet han også tett sammen med IMFs rådgivere i forskningsavdelingen. I 1982 ble han utnevnt til første visesentralbanksjef. Denne stillingen hadde han i fire år, deretter jobbet han fra 1986 til 1989 som rådgiver for sentralbanksjefen. 

I 1991 ble han utnevnt til sentralbanksjef, men på grunn av den utrygge situasjonen i Afghanistan flyttet han til USA i 2001, og jobbet for SunTrust Bank i Maryland fram til 2006. Han flyttet da tilbake, og ble administrerende direktør i Afghanistan International Bank (AIB), en stilling han hadde fram til 2015. Han har også vært styreformann i Afghanistan Banks Association (ABA) i over to år. 

Han ble utnevnt til sentralbanksjef i januar 2015, og overtok stillingen i juli 2015.

Ved siden av disse stillingene har han bl.a. vært styremedlem i Afghanistan Investment Climate Facility (Harakat) fra 2009 til 2015, USAs handelskammer i Afghanistan fra 2013 til 2014 og Afghanistan Institute of Banking and Finance fra 2011 til 2014.

## Referanser


## Eksterne lenker
* Presentasjon hos sentralbanken (arkivert)
* Presentasjon hos Afghan Biographies (arkivert)
Slaget ved Carrickfergus i 1760

**Slaget ved Carrickfergus** fant sted i februar 1760 i Carrickfergus i Irland under Syvårskrigen En styrke på 600 franske soldater gikk i land kommandert av kaperen François Thurot og tok den lille garnisonen i byen og erobret borgen.

Da hendelsen ble kjent i Dublin ble en liten styrke dragoner sendt av hertugen av Bedford som feilaktig fryktet at det var et skinnangrep for å trekke britiske styrker nordover, slik at den franske hovedstyrken kunne angripe Cork eller Dublin.

Thurot holdt byen i fem dager, og truet den nærliggende Belfast og krevde forsyninger og løsepenger. Da den lokale militsen under general Strode og en skvadron fra Royal Navy dukket opp utenfor kysten, sendte Thurot styrken sin til sjøs tilbake og forlot byen.

## Ettervirkning
Thurot mistet livet i et sjøslag, men det at han hadde gått i land på fiendtlig jord ble hyllet i Frankrike og han ble en nasjonalhelt, dels fordi det han gjorde sto i skarp kontrast til inkompetansen som de franske marineoffiserene nylig hadde vist i slaget ved Quiberonbukta.

## Referanser


## Kilder
* Longmate, Norman. *Island Fortress: The Defence of Great Britain*, 1603-1945. Harper Collins, 1993
* McLynn, Frank. 1759: *The Year Britain Became Master of the World*. Pimlico, 2005.
* Rodger NAM. *Command of the Ocean: A Naval History of Britain, 1649-1815*. Penguin Books, 2006.
Invasjonen av Martinique i 1759

Den britiske **invasjonen av Martinique** fant sted i januar 1759 da en større amfibisk styrke under Peregrine Hopson gikk i land på den franske øya Martinique og prøvde å erobre den uten å lykkes under syvårskrigen. Kanonild fra den britiske flåten var ikke særlig effektiv mot festningen i Fort-Royal siden fen lå på noen høye klipper og det ikke var gode landgangsplasser i nærheten. Det britene ikke visste var at den franske guvernøren Francis de Beauharnais ikke hatt fått forsyninger på flere måneder og selv en etter kort beleiring ville hadde kapitulere. Både Moore og Hopson valgte istedet å se hvordan de kunne angripe hovedhavnen på Martinique, Saint-Pierre. Etter et planløst bombardement fra skipene den 19. januar, som igjen hadde liten effekt på forsvarsverkene i havnen, trakk de seg tilbake og gikk i stedet til angrep på Guadeloupe, hvor det var mange franske sjørøvere.

Ekspedisjonen på Guadeloupe ble en suksess, og øya overgav seg i mai 1759.

I 1760 klarte en britisk styrke å erobre Martinique.

## Referanser


## Kilder
*Anderson, Fred. *Crucible of War*, Faber og Faber, 2000
* Dull, Jonathan ''The French Navy and the Seven Years War''
* McLynn, Frank. *1759: The Year Britain Became Master of the World*. Pimlico, 2005
* Simms, Brendan. *Three Victories and a Defeat: The Rise and Falt of the First British Empire*. Penguin Books, 200
Otto Winzer

**Otto Max Winzer** (født 3. april 1902 i Lübars i Reinickendorf i Berlin, død 3. mars 1975, også det i Berlin) var en tysk politiker (Sozialistische Einheitspartei Deutschlands). Han var fra juni 1965 til januar 1975 utenriksminister i DDR, det vil si leder av Ministerium für auswärtige Angelegenheiten.

## Liv og virke
Otto Winzer ble født som arbeidersønn i bydelen Reinickendorf i Berlin. Han gikk fra 1916 til 1922 i lære i grafiske fag. I 1919 gikk han inn i Freie Sozialistische Jugend (FSJ), og ett år senere i det kommunistiske Jugendverband (KJVD). Han ble i denne perioden også medlem av KPD. Fra 1933 arbeidet han i den kommunistiske presse som setter og redaktør. 

Winzer arbeidet i periode 1933-35  illegalt for KPD. Han reiste deretter til utlandet, først til Tsjekkoslovakia og deretter Frankrike og Nederland, og til slutt til Sovjetunionen. 

Etter den andre verdenskrigen reiste han tilbake til Tyskland som medlem av Ulbricht-gruppen, og deltok 11. juni 1945 ved grunnleggelsen av KPD.

Winzer arbeidet i de følgende årene blant annet som stedfortredende redaktør av Neues Deutschland, og var personlig assistent for president Wilhelm Pieck. Han var fra 1949 til 1956 statssekretær ved presidentens kontor, og fra 1950 medlem av Folkekammeret. Winzer gikk i 1959 inn i ledelsen av utenriksdepartementet, og avsluttet sin karriere som utenriksminister fra 1965 til 1975.

## Publikasjoner
* *Der Vaterlandsverrat des Dr. K. Adenauer (Adenauers landsforrederi)* Berlin 1952
* *Der Rapallo Vertrag und seine natürliche Bedeutung für Deutschland*. *(Rapalloavtalen og dens naturlige betydning for Tyskland)* Berlin 1954
* *Die große Lüge von den freien Wahlen in Westdeutschland (Den store løgn om de frie valg i Vest-Tyskland)* Berlin 1954 
* *Deutsche Außenpolitik des Friedens und des Sozialismus (Tysk, fredsvennlig utenrikspolitikk og sosialismen)*. Berlin 1969.

## Referanser


## Eksterne lenker
* 
*
Carlos Moreno

**Carlos Bernardo Moreno** (født 28. oktober 1967) er en chilensk tidligere friidrettsutøver som spesialiserte seg i sprintløp. 

Han representerte landet sitt under Sommer-OL 1988 i Seoul, der han ble utslått i de innledende rundene. 

## Referanser


## Eksterne lenker
*
Storfjord skytterlag

**Storfjord skytterlag** ble stiftet i 1909. Laget har vært i kontinuerlig drift, bortsett fra krigsårene. Medlemstallet ligger på ca. 170 personer. Storfjord skytterlag har sitt tilholdssted på Brenna ved Hatteng i Storfjord kommune.

Brenna skytesenter består av:
* 200 meter skytebane med 20 elektroniske skiver, samt 20 papp skiver. Elektroniske skiver av typen «Megalink»
* 100 meter skytebane med 20 elektroniske skiver. Elektroniske skiver av typen «Megalink»
* 15 meter skytebane med 10 elektroniske skiver. Elektroniske skiver av typen «Megalink»
* Duell anlegg av typen «Megalink» brukes til disiplinen felthurtig.
* Stang skiver av typen «Megalink»
* Leirduebane med elektrisk fjernstyrt kaster.
* Løpende elg av typen «Megalink»

## Referanser
Angrepet på German Flatts i 1757

**Angrepet på German Flatts** skjedde den 12. november 1757 under den franske og indianske krigen da et kompani av franske og indianske soldater i den britiske provinsen New York gikk til angrep på en bebyggelse. De tok mange kvinner og barn til fange. Siden 1788 har landsbyen blitt kalt Herkimer i New York og ikke German Flatts.

## Bakgrunn
Felttoget i 1757 hadde vært suksessrikt for myndighetene i Ny-Frankrike. Britene hadde gjort et mislykket raid mot Louisbourg og franskmennene hadde vunnet ved Fort William Henry. Guvernøren i Ny-Frankrike, Marquis de Vaudreuil, hadde forsøkt å overbevise tyske nybyggere i Mohawk River-dalen om å støtte franskmennene. Da de ikke støttet franskmennene i angrepet på Fort William Henry i august, sendte Vaudreuil en ekspedisjon til bebyggelsen German Flatts.

Vaudreuil samlet en styrke på rundt 300 mann ved Lachine kommandert av François-Marie Picoté de Belestre. 20. oktober satte kompaniet ut fra Lachine og reiste opp St. Lawrence-elven og langs bredden av Ontariosjøen til munningen av Oswego River hvor franskmennene vant et annet slag i 1756. Derfra reiste de opp elvene Oneida Carry til Mohawk River hvor elvene møtes og så til German Flatts. De nådde bebyggelsen 11. november.

German Flatts besto på denne tiden av 30 hus og om lag 300 innbyggere, med fem forskansede blokkhus. Innbyggerne hadde fått advarsel av de vennligstilte Oneidaene om et angrep, men de hadde ikke gjort forberedelser.

## Angrepet
Den 12. november 1757 rundt kl. 03:00 satte Belestre i gang et angrep på German Flatts fra åsene nord for landsbyen. De fem blokkhusene ble raskt omringet. Førti mennesker ble drept og alle bygningene ble ødelagt. Mer enn 100 av innbyggerne, hovedsakelig kvinner og barn, ble tatt til fange og ført tilbake til Montréal. Noen av innbyggerne flyktet over Mohawk til Fort Herkimer hvor de var trygge. Kommandanten i fortet sendte ut femti menn, men de trakk seg tilbake etter et kort trefning med styrken til Belestre. Dagen etter forlot Belestre stedet med kanoer og fanger og plyndret gods. Han kom tilbake til Montréal den 20. november.

## Ettervirkning
Nyhetene nådde Schenectady dagen etter angrepet. General George Howe reiste umiddelbart opp elven med et regiment, men fant intet annet enn ruiner.

De fleste av fangene ble frigitt. De tyske nybyggerene vendte gradvis tilbake og bygde landsbyen opp igjen. Den ble angrepet på nytt i 1778 under den amerikanske selvstendighetskrigen.

## Kilder

* ,  (1890). 
* Francis Parkman, ''Montcalm og Wolfe''
* Nathaniel Soley Benton, ''A History of Herkimer County''
Det andre slaget ved Bloody Creek

**Slaget ved Bloody Creek** ble utkjempet 8. desember 1757 under den franske og indianske krigen. Militssoldater fra Acadia og Mi'kmaq slo en avdeling av britiske soldater ved Bloody Creek, som munner ut i Annapolis River ved dagens Carleton Corner i Nova Scotia.  Slaget skjedde på samme sted som slaget i 1711 under dronning Anne-krigen.

## Bakgrunn
Etter at franskmennene hadde tapt i Slaget ved Fort Beauséjour og deportasjonen av akadierne hadde startet i 1755, dannet mange akadier geriljagrupper i skogene, ofte sammen med deres gamle forbundsfeller Mi'kmaq-indianerne. Disse gruppene opererte på hele Nova Scotia frem til Ny-Frankrike falt. Den mest kjente av disse geriljakrigerne var Joseph Broussard, også kjent som Beausoleil. Trass i at britene kontrollerte mange skanser som Halifax, Annapolis Royal og Fort Beausejour, klarte ikke britene å få fred i regionen.

Den 6. desember ble et arbeidslag i Annapolis Royal angrepet nær stedet hvor det første slaget fant sted i 1711. Der ble de utsatt for et bakholdsangrep av akadiske og Mi'kmaq styrker. En mann ble drept og syv andre ble tatt til fange. Som følge av dette ble 130 mann under kaptein Peter Pigou sendt ut for å hente tilbake de folkene som hadde blitt tatt til fange.

## Slaget
De marsjerte til fots langs sørbredden av Annapolis-elven og britene ble utsatt for våte og kalde forhold før de ga opp letingen etter fangene. De krysset en bro over René Forêt River om morgenen den 8. desember da de ble angrepet av Mi'kmaq og akadiere. Britene holdt stand en kort stund og led store tap, blant andre ble kaptein Pigou drept, før de trakk seg tilbake til Annapolis Royal.

## Ettervirkning
Tross i seieren klarte ikke Mi'kmaq og akadiarene å følge opp med et angrep på Annapolis Royal. Det var derimot mange liknende grupper som forsatte å angripe de britiske styrkene i Nova Scotia og som støttet de franske troppene gjennom krigen. René Forêt River fikk navnet Bloody Creek til ære for slaget.

## Kilder

*  

## Se også
* Beleiringen av Louisbourg i 1758
Andrej Razin

**Andrej Vasiljevitsj Razin** (født 19. september 1962) er en tidligere friidrettsutøver som spesialiserte seg i sprintløp og som representerte Sovjetunionen. 

Han representerte Sovjetunionen i Sommer-OL 1988 i Seoul, der han ble utslått i de innledende rundene. Han er nå trener i den russiske fotballklubben Amkar Perm.

## Referanser


## Eksterne lenker
*
Édouard Louis

**Édouard Louis** (født 1992) er en fransk forfatter som er kjent for sine korte, autobiografiske bøker der han beskriver sin barndom,sine ungdomsår og portretterer sine foreldre. Hans forfatterprosjekt er inspirert av Annie Ernaux og minner om henne i det at han tar utgangspunkt i personlige livserfaringer som får samfunnsrelevans når de introduseres for et lesende publikum og slik skaper en bro mellom det intime og det politiske. Louis' erfaringer handler om å vokse opp som fremmedgjort homofil i en økonomisk og helsemessig utarmet familie i den franske arbeiderklassen. Ved å gå i dybden av sin egen situasjon, får han blottlagt en samfunnstilstand de intellektuelle, franske klasser ikke alltid har i sitt synsfelt. Han blir noen ganger sammenlignet med den danske forfatteren Thomas Korsgaard.

## Forfatterskap og samfunnsengasjement
Édouard Louis debuterte i 2014 med sin barndomsskildring *En finir avec Eddy Bellegueule*. (norsk overs. Farvel til Eddy Bellegueule). Den ble en umiddelbar suksess og etablerte Louis som en av våre bærende stemmer for en ny generasjon, i en alder av 21 år. 

I september 2015 skrev Louis « Intellectuels de gauche, réengagez-vous ! » – fritt oversatt, «venstresidas intellektuelle, gjenoppta kampen!» – sammen med filosofen Geoffroy de Lagasnerie. I brevet, som ble trykket på forsiden av *[[Le Monde]]*, og som seinere også ble trykket av *[[Los Angeles Review of Books]]*, fordømmer Louis og Lagasnerie legitimiseringen av høyresidas agendaer i den offentlige debatten, og de to presenterer prinsipper de mener venstresidas intellektuelle bør jobbe etter i framtidige debatter.

## Verk
### Romaner
* 2014: ; norsk oversettelse, *[[Farvel til Eddy Bellegueule]]* (2015)
* 2016: ; norsk oversettelse, *Voldens historie*
* 2018: *Qui a tué mon père*. Le Seuil, ISBN 9782021399431.; norsk oversettelse, *Hvem drepte faren min*
* 2021: *Combats et métamorphoses d'une femme*. Le Seuil, ISBN 9782021312546.; norsk oversettelse, *En kvinnes frigjøring*
* 2021: *Changer: méthode*. Le Seuil, ISBN 9782021483048.; norsk oversettelse, *Forandre seg. Metode* (2022)
* 2024: *Monique s'évade.* Éditions du Seuil. ISBN 9782021483468.; norsk oversettelse, *Monique flykter* (2025)
* 2024: *L'effondrement.* Éditions du Seuil. ISBN 9782021434538.; norsk oversettelse, *Kollaps* (2025)

### Sakprosa
* *Pierre Bourdieu. L'insoumission en héritage*, Édouard Louis (redaktør), Annie Ernaux, Didier Eribon, Arlette Farge, Frédéric Lordon, Geoffroy de Lagasnerie et Frédéric Lebaron, (Presses Universitaires de France, 2013; ISBN 978-2-13-061935-2)
* *Foucault contre lui-même: *François Caillat (redaktør), Édouard Louis (director), avec Geoffroy de Lagasnerie, Arlette Farge, Didier Eribon, (Presses Universitaires de France, 2014; ISBN 978-2-13-063289-4)

## Referanser
The Assignment

***The Assignment*** er en amerikansk thriller fra 2016, regissert av Walter Hill med manus av Hill og Denis Hamill. Michelle Rodríguez spiller hovedrollen i filmen, mens Sigourney Weaver, Tony Shalhoub, Anthony LaPaglia, Terry Chen, Paul McGillion og Caitlin Gerard spiller sentrale biroller.

*The Assignment* er det femte samarbeidet mellom Weaver og Hill, som tidligere har arbeidet sammen på ''Alien''-filmene.

Thrilleren hadde premiere under Toronto internasjonale filmfestival i september 2016.

## Handling
Dr. Rachel Jane er en plastikk-kirurg med en vridd visjon om en bedre verden. Etter å ha mistet sin lisens som kirurg, begynner hun en ulovlig praksis og utfører kirurgiske eksperimenter på fattige hjemløse. Tre år tidligere ble Janes bror Sebastian myrdet av Frank Kitchen. Etter å ha oppdaget Franks sanne identitet, ønsker Jane hevn. Jane gjennomfører en kjønnsskifte-operasjon på Frank, og gjør ham til en kvinne.

Forferdet over sitt nye utseende, får Frank et mentalt sammenbrudd. Frank finner en boks med hormoner og en båndopptaker, og oppdager en melding fra Jane som oppfordrer ham til å starte på nytt. Frank ønsker å drepe alle som var involvert i hans operasjon. Frank våkner sener ei en tvangstrøye, og møter Dr. Jane igjen. Hun kunngjør sin intensjon om å utføre en ny operasjon på ham, for å fjerne hans høyre arm. Frank forsøker deretter å overmanne og drepe Dr. Jane, og alle hennes assistenter og medarbeidere.

## Medvirkende
* Michelle Rodríguez som Frank Kitchen / Tomboy
* Sigourney Weaver som Dr. Rachel Kay
* Tony Shalhoub som Dr. Ralph Galen
* Anthony LaPaglia som Honest John Hartunian
* Terry Chen som Dr. Lin
* Paul McGillion som Paul Wincott
* Caitlin Gerard som Johnnie

## Produksjon
Innspillingen av *Tomboy* begynte 9. november 2015 i Vancouver i Canada.

## Referanser


## Eksterne lenker
*
Fazle Kabir

**Fazle Kabir** (født 4. juli 1955 i Dhaka) er en bangladeshsk økonom, som fra mars 2016 til juli 2022 var sentralbanksjef i Bangladesh Bank (BB). Han var sentralbankens 11. sentralbanksjef. 

## Utdanning og yrkeskarriere
Kabir studerte ved Faujdarhat Cadet College, deretter tok han en bacheelorgrad (B.A. med *honours*) og en Master of Arts-grad i samfunnsøkonomi ved University of Chittagong. 

Han startet sin yrkeskarriere i Bangladesh Railway i 1980, med trafikkovervåkning, før han i 1983 begynte å jobbe i statsforvaltningen (Bangladesh Civil Service, BCS). Der har han jobbet i ulike stillinger, flere departementer og ulike administrasjonsroller. Han har bl.a. vært generaldirektør i National Academy for Planning and Development og BCS Administration Academy. Fra 2008 til 2010 var han direktør i styret i Janata Bank, og fra 2012 til 2014 i Bangladesh Bank. Fram til han ble sentralbanksjef var han styreformann i Sonali Bank. 

Tidligere sentralbanksjef Atiur Rahman trakk seg etter at hackere 4. februar 2016 hacket sentralbanken og stjal 101 millioner amerikanske dollar. Han sa opp sin stilling 15. mars, og Kabir ble utnevnt til ny sentralbanksjef samme dag. Han overtok stillingen 20. mars.

Da han gikk av som sentralbanksjef i juli 2022 overtok Abdur Rouf Talukder stillingen.

## Referanser


## Eksterne lenker
* Presentasjon hos sentralbanken